钦定古今图书集成/历象汇编/庶征典/第027卷 > 《后汉书》 > 《天文志注》
## 钦定古今图书集成/历象汇编/庶征典/第027卷 > 《后汉书》 > 《天文志注》

《星经》曰：“岁星主泰山、徐州、青州、兖州，荧惑主常山、扬
州、荆州、交州，镇星主嵩高山、豫州，太白主华阴山、凉
州、雍州、益州，辰星主恒山、冀州、幽州、并州，岁星主角、
亢、氐、房、心、尾、箕，荧惑主舆鬼、柳七星，张、翼、轸。镇星主
东井，太白主奎、娄、胃、昴、毕、觜、参，辰星主斗、牛、女、虚、危、
室、壁。璇玑者，谓北极也。玉衡者，谓斗九星也。玉衡第
一星主徐州，常以五子日候之，甲子为东海，丙子为
琅琊，戊子为彭城，庚子为下邳，壬子为广陵，凡五郡。
第二星主益州，常以五亥日候之，乙亥为汉中，丁亥
为永昌，己亥为巴郡、蜀郡、牂牁，辛亥为广陵，癸亥为
犍为，凡七郡。第三星主冀州，常以五戌日候之，甲戌
为魏郡渤海，丙戌为安平，戊戌为钜鹿、河间，庚戌为
清河、赵国，壬戌为恒山，凡八郡。第四星主荆州，常以
五卯日候之，乙卯为南阳，己卯为零陵，辛卯为桂阳，
癸卯为长沙，丁卯为武陵，凡五郡。第五星主兖州，常
以五辰日候之。甲辰为东郡、陈留，丙辰为济北，戊辰
为山阳、泰山，庚辰为济阴，壬辰为东平、任城，凡八郡。
第六星主扬州，常以五巳日候之。乙巳为豫章，辛巳
为丹阳，己巳为庐江，丁巳为吴郡、会稽，癸巳为九江凡六郡。第七星为豫州，常以五午日候之，甲午为颍
州，壬午为梁国，丙午为汝南，戊午为沛国，庚午为鲁
国，凡五郡。”“第八星主幽州，常以五寅日候之。甲寅为
元菟，丙寅为辽东、辽西、渔阳，庚寅为上谷、代郡，壬寅
为广”阳，戊寅为涿郡，凡八郡。第九星主并州，常以五
申日候之，甲申为五原雁门，丙申为朔方云中，戊申
为西河，庚申为太原定襄，壬申为上党，凡八郡。璇玑
玉衡占色：春青黄，夏赤黄，秋白黄，冬黑黄，此是常明，
不如此者，所向国有兵殃起。凡有六十郡，九州所领，
自有分而名焉。